《东阁奉试题长江万里图》
明代·石宝

谁将一带长江水，苦尽閒心画得成。万顷玻瓈千顷雪，吴峰烟雨楚峰晴。

舟横赤壁浑无梦，潮到胥山觉有声。秖恐夜深明月下，有人乘兴欲骑鲸。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。